Kommuneplanstillæg og lokalplan for Erhvervsområde Kornmarken i Billund - Billund Kommune
Kommuneplanstillæg og lokalplan for Erhvervsområde Kornmarken i Billund
Billund Byråd har den 10. oktober 2017 vedtaget: Kommuneplantillæg nr. 30 og lokalplan nr. 304 for Erhvervsområde Kornmarken i Billund. Planerne er ledsaget af en miljørapport for projektet samt en sammenfattende redegørelse af miljøvurderingen.
Lokalplanen er tilvejebragt for at give mulighed for at LEGO System A/S kan etablere Kornmarken Campus. Projektet omfatter center til forskning i bæredygtige materialer, kontorbygninger, testfabrik, centralkøkken og forsyningsanlæg, udvidelse af infrastruktur og parkeringsfaciliteter.
Lokalplanens anvendelsesbestemmelser er ikke i overensstemmelse med rammerne i den gældende kommuneplan for Billund Kommune. Der er derfor udarbejdet tillæg nr. 30 til kommuneplanen.
VVM og miljøvurdering samt VVM-tilladelse
Der meddeles samtidig VVM tilladelse til LEGO System A/S til opførelse og drift på Kornmarken herunder tilslutning til Vejlevej, VVM tilladelse til Billund Vand A/S til etablering af regnvandsbassin syd for Kornmarken og til Billund Kommune, Park og Vej til etablering af vejanlæg i tilknytning til Kornmarken.
VVM tilladelserne meddeles på baggrund af den udarbejdede miljørapport og indeholder vilkår for bygge- og anlægsarbejdets udførelse, således at projektet gennemføres på en miljømæssig hensigtsmæssig måde.
Tilladelsen meddeles i henhold til § 7, stk.1 i Miljø- og Fødevareministeriets bekendtgørelse nr. 957 af 27. juni 2016 om vurdering af visse offentlige og private anlægs virkning på miljøet (VVM) i medfør af lov om planlægning (VVM-bekendtgørelsen).
Inden for lokalplanens område må der ikke retsligt eller faktisk etableres forhold i strid med planens bestemmelser, medmindre Byrådet meddeler dispensation efter reglerne i planlovens § 19 eller § 40.
Afgørelse om endelig vedtagelse af kommuneplantillæg og lokalplan kan påklages til Planklagenævnet. Vejledning kan findes her
VVM tilladelserne kan påklages til Miljø- og Fødevareklagenævnet. Vejledning fremgår af afgørelsen.
Lokalplan nr. 304 for Erhvervsområde Kornmarken i Billund
Kommuneplantillæg nr. 30 for Erhvervsområde Kornmarken i Billund
Miljøredegørelse Kornmarken Campus
VVM tilladelse til LEGO System A/S for Kornmarken Campus
VVM tilladelse til Billund Kommune, Park og Vej
VVM tilladelse til Billund Vand A/S
Du kan komme med bemærkninger til lokalplanforslag, der er fremlagt i offentlig høring. Desuden kan du klage over en endelig vedtaget lokalplan. Læs mere om indsigelse og klage her.
Du kan læse mere om lokalplaner og lokalplanlægning her
Alle lokalplaner kan ses på PlansystemDK